《晓霁出江口望五州山》
清代·厉鹗

夷犹方舟发，晓色江上微。初识五州山，向来知是非。

泄云独未敛，沦波若无依。连林翳更吐，秀岑觌复违。

徐闻风荻偃，氛净浮阳晖。淹留惜去棹，赏此忘朝饥。

褰裳愿既谬，寻烟迹亦希。偕我渔钓侣，眷言剪荷衣。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。